สถาบันนวัตกรรมการเรียนรู้ มหาวิทยาลัยมหิดล

สถาบันนวัตกรรมการเรียนรู้ มหาวิทยาลัยมหิดล ได้จัดตั้งขึ้นในชื่อสถาบันนวัตกรรมและพัฒนากระบวนการเรียนรู้ เมื่อวันที่ 21 สิงหาคม พ.ศ. 2545 ตามมติของสภามหาวิทยาลัยมหิดล โดยมีวัตถุประสงค์ที่จะวิจัยและพัฒนาการเรียนการสอนให้สอดคล้องกับพระราชบัญญัติการศึกษาแห่งชาติ พ.ศ. 2542 และตอบสนองยุทธศาสตร์ของชาติ

 ประวัติ 
สถาบันนวัตกรรมการเรียนรู้ ได้จัดตั้งขึ้นในชื่อสถาบันนวัตกรรมและพัฒนากระบวนการเรียนรู้ เมื่อวันที่ 21 สิงหาคม พ.ศ. 2545 ตามมติของสภามหาวิทยาลัยมหิดล โดยมีวัตถุประสงค์ที่จะวิจัยและพัฒนาการเรียนการสอนให้สอดคล้องกับพระราชบัญญัติการศึกษาแห่งชาติ พ.ศ. 2542 และตอบสนองยุทธศาสตร์ของชาติโดยเฉพาะอย่างยิ่งการปฏิรูปการศึกษาและเติมปัญญาให้สังคม ว่าด้วยยุทธศาสตร์การพัฒนาคุณภาพคนและสังคมไทยสู่สังคมแห่งภูมิปัญญาและการเรียนรู้ โดยหัวใจของการปฏิรูปการศึกษาคือการเรียนรู้ที่เน้นผู้เรียนเป็นสำคัญและการเรียนรู้ตลอดชีวิต และในวันที่ 20 พฤษภาคม พ.ศ. 2552 ได้เปลี่ยนชื่อเป็นสถาบันนวัตกรรมการเรียนรู้ (Institute for Innovative Learning) ตามมติของสภามหาวิทยาลัย

หน้าที่หลักของสถาบันคือการส่งเสริมการปฏิรูปการเรียนรู้ ในทุกระดับทั้งในด้านวิทยาศาสตร์และเทคโนโลยีและด้านอื่นๆ โดยใช้กระบวนการวิจัยเพื่อพัฒนาบุคคลที่มีความพร้อมทั้งทางประสบการณ์ ทักษะทางกระบวนการเรียนรู้ และความรู้ทางเนื้อหาวิชาการอย่างสมบูรณ์แบบ เพื่อเป็นแกนนำในการถ่ายทอดกระบวนการเรียนที่ส่งเสริมการเรียนรู้อย่างชาญฉลาด ตอบสนองนโยบายการพัฒนาประเทศอย่างยั่งยืนโดยสนับสนุนให้คนไทยมีศักยภาพในการเรียนรู้ในทุกระดับและการเรียนรู้ตลอดชีวิต

มีเป้าหมายที่จะส่งเสริมให้ครู/อาจารย์ นักเรียน นักศึกษา สามารถพัฒนาตนเองให้เป็นผู้มีความรู้ ความสามารถ มีบูรณาการความรู้และความคิด และสามารถเรียนรู้ได้ตลอดชีวิตตามเป้าหมายยุทธศาสตร์ปฏิรูปการศึกษา และเติมปัญญาให้สังคม 

 ทำเนียบผู้อำนวยการ 

 <span style="color:White"> สถาบันนวัตกรรมการเรียนรู้ มหาวิทยาลัยมหิดล  รายนามผู้อำนวยการ  วาระการดำรงตำแหน่ง 1. รองศาสตราจารย์ ดร.ภิญโญ พานิชพันธ์ 21 สิงหาคม พ.ศ. 2545 - 31 มีนาคม พ.ศ. 2553  2. รองศาสตราจารย์ อนุชาติ พวงสำลี  1 เมษายน พ.ศ. 2553 - 30 กันยายน พ.ศ. 2553 3. ผู้ช่วยศาสตราจารย์ ดร.สุนันทา วิบูลย์จันทร์  1 ตุลาคม พ.ศ. 2553 - 31 มีนาคม พ.ศ. 2554  4. รองศาสตราจารย์ ดร.วรรณพงษ์ เตรียมโพธิ์ 1 เมษายน พ.ศ. 2554 - 31 กรกฎาคม พ.ศ. 2558  5. ศาสตราจารย์ นายแพทย์บรรจง มไหสวริยะ  1 สิงหาคม พ.ศ. 2558 - 31 กรกฎาคม พ.ศ. 2560  6. รองศาสตราจารย์ นายแพทย์ธันย์ สุภัทรพันธุ์  1 สิงหาคม พ.ศ. 2560 - 1 กันยายน พ.ศ. 2560 7. ศาสตราจารย์คลินิก นายแพทย์สุวัฒน์ เบญจพลพิทักษ์  1 ตุลาคม พ.ศ. 2560 - 31 มีนาคม พ.ศ. 2561 8. รองศาสตราจารย์ นายแพทย์ธันย์ สุภัทรพันธ์  9. รองศาสตราจารย์ ดร.นายแพทย์ชัยเลิศ พิชิตพรชัย 2 พฤษภาคม พ.ศ. 2561 - ปัจจุบัน

 การศึกษา 
 ระดับบัณฑิตศึกษา 
 หลักสูตรวิทยาศาสตรมหาบัณฑิต
 สาขาวิชาวิทยาศาสตร์และเทคโนโลยีการศึกษา (หลักสูตรนานาชาติ)

 หลักสูตรปรัชญาดุษฎีบัณฑิต
 สาขาวิชาวิทยาศาสตร์และเทคโนโลยีการศึกษา (หลักสูตรนานาชาติ)

 อ้างอิง 

 แหล่งข้อมูลอื่น 
 สถาบันนวัตกรรมการเรียนรู้ มหาวิทยาลัยมหิดล

สถาบันนวัตกรรมการเรียนรู้
หมวดหมู่:หน่วยงานในมหาวิทยาลัยมหิดล